
Δελτίο Τύπου
21 Ιουλίου 2009
BMW Z4: η μαγεία του Roadster κερδίζει το διάσημο βραβείο σχεδίασης IDEA στην Αμερική.
Απόλυτα κλασικό στυλ και αυθεντικές αναλογίες εντυπωσιάζουν  την επιτροπή.

Μόναχο. Η νέα BMW Z4 προσελκύσει την προσοχή όχι μόνο στο δρόμο, αλλά και κάποιων παγκοσμίως διάσημων ειδικών σχεδίασης. Μερικές μόλις εβδομάδες μετά το λανσάρισμά του στην αγορά, το Roadster κατέκτησε το International Design Excellence Award (IDEA) 2009 στις ΗΠΑ.  Το βραβείο απονέμεται κάθε χρόνο από το Industrial Designers Society of America (IDSA), που εδρεύει στο Duelles στην πολιτεία της Virginia. Η BMW Z4 κέρδισε το χάλκινο βραβείο, συνεχίζοντας την ιστορία επιτυχίας των οχημάτων του BMW Group στο διαγωνισμό αυτό. Από το 2000, εννέα μοντέλα BMW, MINI και BMW Motorrad έχουν τιμηθεί για την εξαιρετική τους σχεδίαση. 

Η νέα BMW Z4 εντυπωσίασε την επιτροπή με μία σχεδίαση, η οποία με μοναδικό και αυθεντικό τρόπο αντανακλά την οδηγική απόλαυση που προσφέρει το roadster. Με μακρύ καπό, μακρύ μεταξόνιο, μεγάλους τροχούς και μικρούς προβόλους, το διθέσιο διαθέτει κλασικές αναλογίες roadster, που ερμηνεύουν με σύγχρονο τρόπο το χαρακτηριστικό στυλ της μάρκας. Η προηγμένη σχεδίαση των επιφανειών της, χαρίζει στη BMW Z4 φινέτσα και γοητεία, η οποία είναι ορατή από κάθε οπτική γωνία. Η εμφάνισή της θυμίζει γλυπτό διαμορφωμένο από ενιαίο κομμάτι. Ένα επίσης ιδιαίτερο γνώρισμα είναι η χαμηλή θέση των καθισμάτων, κοντά στον πίσω άξονα. Η οδηγική εμπειρία και η οπτική εικόνα του νέου roadster συνθέτουν ένα απόλυτα ενιαίο και συναρπαστικό σύνολο. 
Για πρώτη φορά, μία BMW Roadster εφοδιάζεται με αναδιπλούμενο hard top. Η οροφή δύο τμημάτων από ελαφριά αλουμινένια δομή συμβάλλει στην αρμονική σχεδίαση της νέας BMW Z4. Όταν  το αυτοκίνητο μένει κλειστό, το hard top δημιουργεί μία χυτή, γραμμή οροφής τύπου coupe, που αναδεικνύει την κομψή εμφάνιση του αυτοκινήτου. Όταν ανοίγει, ενσωματώνεται αρμονικά και διακριτικά στο επίπεδο πίσω τμήμα.

Η επιτυχία της BMW Z4 στο θεσμό 2009 International Design Excellent Awards βασίζεται στην εξαιρετική παρουσία του BMW Group στο διαγωνισμό αυτό τα τελευταία χρόνια.                        Τρία οχήματα του BMW Group έχουν κατακτήσει χρυσό βραβείο: οι μοτοσικλέτες BMW K 1200 LT το 2000 και BMW R 1200 GS (2004) και το MINI Cooper S (2003). Ασημένια βραβεία έχουν απονεμηθεί στη BMW X5 (2000) και στο MINI Convertible (2005), χάλκινο στη μοτοσικλέτα BMW F 650 CS (2003). Επιπλέον, η BMW Σειρά 3 Cabrio και η μοτοσικλέτα BMW F 8090 GS ήταν ανάμεσα στους φιναλίστ το περσινού διαγωνισμού. 
Η διεθνής επιτροπή του θεσμού International Design Excellence Awards απένειμε φέτος βραβεία σε 17 κατηγορίες. Επιπλέον των προϊόντων από τους τομείς μεταφορών, εξοπλισμού γραφείου, επικοινωνίας, οικιακών και καταναλωτικών ηλεκτρονικών συσκευών, έγινε επίσης και μία αξιολόγηση ερευνητικών προγραμμάτων σχεδίασης και καινοτομιών στον τομέα της τεχνολογίας περιβάλλοντος. Η επίσημη τελετή απονομής θα πραγματοποιηθεί στις 26 Σεπτεμβρίου 2009, μετά το ετήσιο, διεθνές συνέδριο σχεδίασης του IDSA στο Μαϊάμι.

